ORDE do 12 de maio de 2006 pola que se establecen as bases reguladoras e a convocatoria pública para a concesión de subvencións para producións ou coproducións audiovisuais e interactivas en lingua galega.
CONSELLERÍA DE CULTURA E DEPORTE — III. OUTRAS DISPOSICIÓNS — 23/05/2006

A Consellería de Cultura e Deporte, no exercicio das súas competencias de fomento e promoción nos diversos ámbitos da cultura en Galicia, é consciente da importancia decisiva do sector audiovisual para a diversidade cultural e o desenvolvemento económico da Comunidade Autónoma de Galicia. A Lei 6/1999, do 1 de setembro, do audiovisual de Galicia considera o sector audiovisual como estratéxico, e sinalan a necesidade de que se establezan instrumentos para o fomento das actividades profesionais do audiovisual, coma estas subvencións dirixidas ao fomento da produción de proxectos audiovisuais e interactivos en lingua galega.
Mediante a presente orde, a Consellería de Cultura e Deporte establece as bases reguladoras e a convocatoria pública para a concesión de subvencións para a produción audiovisual e interactiva en lingua galega, co fin de fomentar o desenvolvemento das industrias culturais na nosa comunidade autónoma, e de contribuír ao cumprimento das tarefas que a Lei do audiovisual atribúe ao sector na normalización da lingua galega.
Por todo isto,
DISPOÑO:
Artigo 1º.-Obxecto e partida orzamentaria.
Por esta orde establécense as bases reguladoras das subvencións para a produción audiovisual e inte
ractiva e convócanse subvencións, en réxime de concorrencia competitiva, para apoiar producións ou coproducións audiovisuais e interactivas en lingua galega. Para tal fin, destínanse 4.758.206 A, dos que 2.658.206 A corresponden á anualidade de 2006, 1.100.000 A á anualidade de 2007 e 1.000.000 A á de 2008 que se financiarán con cargo á aplicación 12.02.353B.770.0 dos orzamentos xerais da Comunidade Autónoma de Galicia. No caso de que se solicite axuda plurianual para as anualidades referidas, farase constar expresamente na solicitude. A dotación máxima poderá ser ampliada en función das dispoñibilidades orzamentarias.
As bases xerais desta convocatoria axústanse ao disposto no Decreto 172/2001, do 12 de xullo, sobre incentivos para o desenvolvemento económico e fomento da actividade empresarial na Comunidade Autónoma (DOG nº 142, do 23 de xullo), que recolle o réxime de axudas rexionais autorizado pola Unión Europea (axuda estatal nº 498/2000).
Artigo 2º.-Tipos de proxectos.
Poderán ser obxecto de subvencións da Consellería de Cultura e Deporte os seguintes tipos de proxectos:
1. Longametraxes de ficción: enténdese por longametraxe unha produción cinematográfica de duración igual ou superior a sesenta minutos e recóllense as seguintes modalidades:
a) Longametraxes de ficción.
b) Longametraxes de ficción guionizadas e, ou dirixidas por galegos ou residentes en Galicia, que sexan ópera prima ou segunda longametraxe e cun custo de realización inferior a 1.200.000 A.
c) Películas para TV.
d) Longametraxes de animación.
2. Longametraxes documentais: producións audiovisuais de máis de cincuenta minutos de duración que aborden calquera aspecto da realidade sen empregar como principal instrumento a ficción, segundo as seguintes modalidades:
2.1. Documentais de creación: documentais onde se manifesta creativamente unha mirada sobre a realidade.
2.2. Documentais de difusión cultural: sobre temas vencellados coa cultura galega, a memoria histórica, e o patrimonio histórico e etnográfico de Galicia.
3. Capítulos piloto de series de animación.
4. Contidos interactivos: producións constituídas por un conxunto de informacións representadas en múltiples soportes expresivos (texto, son, imaxe estática ou en movemento e codificadas dixitalmente, rexistradas en soporte pechado ou soporte aberto on-line). Admítense proxectos para internet, televisión dixital, CD-Rom, DVD-Rom, consolas e dispositivos móbiles. Non se admitirán obras de con
sulta, ferramentas e servizos de software, proxectos institucionais, con fins turísticos ou contidos meramente informativos.
Da contía total destinada á subvención dos proxectos reservarase, como máximo, un importe de 250.000 A, para os referidos a contidos interactivos.
Artigo 3º.-Modelos de produción.
Os proxectos audiovisuais susceptibles de seren subvencionados clasificaranse segundo dous modelos de produción:
3.1. Producións ou coproducións maioritarias galegas.
Establécense dúas vías para acadar a cualificación de produción ou coprodución maioritaria galega (anexo III).
A) Se a lingua orixinal de rodaxe/gravación é a galega. Unha produción ou coprodución maioritaria galega defínese pola presenza de capital principal, entendido como a porcentaxe maioritaria de participación no financiamento da coprodución, e pola rodaxe da versión orixinal en lingua galega. Para os efectos de cómputo considérase por capital principal galego as contribucións financeiras dos produtores ou coprodutores galegos con recursos propios, con recursos alleos reintegrables ou obtidos pola cesión de dereitos de explotación da obra audiovisual dentro ou fóra de Galicia.
B) Se a lingua orixinal de rodaxe/gravación non é a galega. Tamén se pode acadar a cualificación de produción ou coprodución maioritaria galega pola presenza de capital principal galego (segundo se describe no parágrafo A) e polo cumprimento de criterios proporcionais de participación de responsables de equipos técnico artísticos e empresas de servizos na produción, reflectidos no formulario do anexo III, de maneira que se obteñan as seguintes porcentaxes mínimas.
Modelo de produción e coprodución
Equipo técnico
artístico
Empresas
de servizos
Coproducións bipartitas, paritarias ou produción integramente galega
51%
51%
Coproducións tripartitas
34%
34%
Coproducións cuadripartitas
26%
26%
3.2. Coproducións minoritarias galegas.
Por coproducións minoritarias galegas enténdense os proxectos audiovisuais cunha participación minoritaria de capital galego superior ao 10% do orzamento da produción ou aqueles proxectos que non acaden as porcentaxes de participación de equipos técnico-artísticos e empresas de servizos sinalados no artigo 3.1º. Non obstante, para acadar subvencións da Consellería de Cultura e Deporte será preceptiva a utilización de equipos técnicos-artísticos e empresas de servizos de xeito proporcional á participación galega no orzamento de produción, segundo o formulario do anexo III.
En todos os proxectos que supoñan coprodución, deberá achegarse unha copia compulsada do contrato de coprodución, para os efectos de documentar as porcentaxes de participación. Caso de que estas non constaren nel, deberá presentarse unha declaración xurada por parte da empresa beneficiaria onde consten as achegas de cada coprodutor e a súa cuantificación.
Artigo 4º.-Beneficiarios/as.
Poderán optar a estas subvencións todas as persoas físicas ou xurídicas inscritas como produtoras audiovisuais independentes e empresas de produción multimedia legalmente constituídas como tales que teñan ou instalen a sede efectiva da súa actividade ou algún centro de traballo na Comunidade Autónoma de Galicia, e inscritas no Rexistro de Empresas do Sector Audiovisual de Galicia ou, mentres este non se constitúa, no Rexistro de Empresas do Instituto de Cinematografía e Artes Audiovisuais do Ministerio de Cultura (ICAA). No caso de proxectos que se realicen en réxime de coprodución distribuirase proporcionalmente o importe da subvención en función da súa porcentaxe de participación.
En calquera caso, a consideración dos proxectos como incentivables estará supeditada ás necesidades de apoio que se desprendan das súas condicións económico-financeiras e do seu impacto na actividade económica da Comunidade Autónoma.
Por produtor independente enténdese, para os efectos desta convocatoria, toda persoa física ou xurídica que teña iniciativa e asuma a responsabilidade na produción audiovisual e non sexa obxecto de influencia dominante por parte das entidades de radiodifusión televisiva por razóns de propiedade, participación financeira ou das normas que regulan a súa actividade. Entenderase que existe influencia dominante nos supostos previstos no artigo 3 da Lei 25/1994, de incorporación ao ordenamento xurídico español da Directiva 89/522CEE sobre da coordinación de disposicións legais, regulamentarias e administrativas dos estados membros relativas ao exercicio de actividades de radiodifusión televisiva.
Artigo 5º.-Motivos de exclusión.
Non poderán acceder ás subvencións os/as solicitantes que se encontren afectados/as por algunha das circunstancias previstas no artigo 13 da Lei 38/2003, do 17 de novembro, xeral de subvencións.
Quedan excluídos aqueles/as solicitantes que, tendo sido beneficiarios/as dalgunha outra subvención da Consellería de Cultura e Deporte, incumprisen as bases ou a finalidade establecidas na convocatoria.
Artigo 6º.-Presentación de solicitudes e documentación.
1. As solicitudes faranse mediante instancia dirixida á conselleira de Cultura e Deporte, segundo o modelo que figura como anexo I desta orde, e presentaranse no rexistro xeral da Consellería de Cul
tura e Deporte ou nos rexistros das delegacións provinciais, sen prexuízo dos procedementos establecidos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
2. As solicitudes irán acompañadas da seguinte documentación administrativa:
a) Copia compulsada do DNI do/a representante ou solicitante.
b) Copia compulsada do documento público do poder notarial, co que actúa o/a representante, debidamente inscrito no Rexistro Mercantil.
c) Copia compulsada do documento público da constitución legal da empresa e inscrición no Rexistro Mercantil na Comunidade Autónoma Galega.
d) Copia compulsada da tarxeta de identificación fiscal.
e) Copia compulsada de certificado de inscrición no Rexistro de Empresas do Sector Audiovisual de Galicia ou Rexistro de Empresas do Instituto de Cinematografía e Artes Audiovisuais (ICAA).
f) Copia compulsada do documento acreditativo de estar ao día no pagamento do imposto de actividades económicas ou acreditación da exención do pagamento do citado imposto.
g) Documentación compulsada e acreditativa de que o proxecto é obra orixinal e/ou de posuír os dereitos suficientes do guión, obra literaria ou calquera outro medio que requira a obtención de dereitos ou opción de compra sobre eles.
h) Declaración de solicitudes efectuadas ou subvencións concedidas para o mesmo proxecto das distintas administracións públicas, de ámbito estatal ou transnacional.
i) Declaración responsable de ser empresa de produción independente, ter sede permanente en Galicia e non ser obxecto de influencia dominante por parte de entidades de radiodifusión televisiva por razóns de propiedade, participación financeira ou as normas que regulan a súa actividade, conforme o establecido no artigo 3º desta orde.
j) De xeito voluntario, o/a solicitante poderá facer unha prelación para os proxectos e solicitudes presentados a esta convocatoria.
3. Aquelas produtoras que solicitaran axudas ao desenvolvemento ou produción de curtametraxes convocadas polas ordes da Consellería de Cultura e Deporte do 3 e 4 de abril de 2006 poderán xuntar unha declaración de que se manteñen invariables as circunstancias ás que se refiren os documentos sinalados como a), b), c), d), e) e mais i) deste artigo, considerándose presentada a dita documentación para os efectos desta convocatoria.
4. Ademais da documentación anterior, achegaranse seis exemplares encadernados coa seguinte documentación técnica:
a) Memoria explicativa do proxecto cunha extensión mínima de dez páxinas.
b) Sinopse argumental cunha extensión máxima de cinco páxinas.
c) Guión definitivo da produción. No caso dos proxectos de longametraxe documental, a estrutura desenvolvida.
d) Historial creativo, profesional e financeiro da empresa produtora.
e) Relación dos membros do equipo técnico-artístico con cartas de interese que acrediten a súa participación no proxecto.
f) Modelo de produción: produción ou coprodución maioritaria galega ou coprodución minoritaria. Achegaranse conxuntamente co proxecto, xustificación documental do capital galego comprometido e os formularios cubertos referido ao equipo técnico-artístico e ás circunstancias do proceso de produción (segundo anexo III).
g) Plan de produción con inclusión do cronograma de preprodución, produción e posprodución.
h) Orzamento definitivo segundo modelos oficiais do Ministerio de Cultura; (agás proxectos interactivos, que requiren modelos diferenciados).
i) Plan de financiamento, con expresión das contribucións doutras entidades, organismos ou institucións e documentalmente acreditado: acordos de coprodución ou prevendas con empresas titulares da explotación de canles ou cartas de compromiso, no seu defecto, que inclúan a porcentaxe e o importe das súas participacións.
j) No caso de solicitude de subvención plurianual, calendario desagregado do gasto para a execución indicando a parte executable cada ano.
k) Declaración de cal será a lingua orixinal de rodaxe/gravación.
l) Certificación de que o proxecto tivo unha subvención para a escrita de guión ou desenvolvemento de proxecto en anteriores convocatorias da Consellería de Cultura.
m) Calquera outra documentación que o/a solicitante considere pertinente para a mellor defensa do proxecto.
Artigo 7º.-Prazo de presentación e tramitación de solicitudes.
1. As solicitudes deberán presentarse no prazo de trinta días naturais, contados a partir do día seguinte á publicación desta orde no Diario Oficial de Galicia.
2. A Dirección Xeral de Creación e Difusión Cultural da Consellería de Cultura e Deporte tramitará as solicitudes e instruirá os procedementos necesarios para a concesión da subvención.
3. A presentación da solicitude suporá a autorización ao órgano xestor para solicitar dos organismos competentes os certificados de que o solicitante está ao día no cumprimento das obrigas tributarias e coa
Seguridade Social e de non ter débedas pendentes de pagamento á Xunta de Galicia. Non obstante, se por razóns técnicas ou doutra índole estes certificados non puidesen ser obtidos polo órgano xestor, poderán serlle requiridos ao interesado/a.
Artigo 8º.-Comisión de expertos/as.
Para a avaliación dos proxectos presentados constituiranse dous comités de expertos/as independentes (un para proxectos interactivos, outro para proxectos audiovisuais), que serán nomeados pola conselleira de Cultura e Deporte.
Os comités de avaliación estarán presididos polo director xeral de Creación e Difusión Cultural. De cada un deles farán parte catro vogais, profesionais de recoñecido prestixio nas diferentes áreas e funcións da industria audiovisual e multimedia. Actuará como secretario/a, un/ha funcionario/a da Consellería de Cultura e Deporte, con voz e sen voto. Os membros da comisión de expertos/as declararán por escrito non ter relación cos/coas solicitantes ou, se é o caso, cos partícipes das persoas xurídicas solicitantes na correspondente convocatoria anual.
As decisións do comité de expertos/as terán carácter vinculante e asignará cantidades específicas para cada proxecto en función das súas características e posibilidades de financiamento. A comisión de expertos elevará a proposta de resolución, debidamente motivada, á conselleira de Cultura e Deporte, quen resolverá, poñendo fin á vía administrativa.
Artigo 9º.-Criterios de valoración.
A proposta de resolución elaborarase tendo en conta os seguintes aspectos:
a) A calidade, creatividade e orixinalidade do proxecto: 20 puntos.
b) A contribución ao desenvolvemento dos valores, industrias culturais de Galicia ou universos simbólicos propios: 10 puntos.
c) Grao de elaboración e desenvolvemento do proxecto; adecuación e coherencia do orzamento co proxecto presentado: 10 puntos.
d) Que o proxecto obtivese subvención ao desenvolvemento ou á escrita de guión en anteriores convocatorias de axudas ao audiovisual en Galicia: 5 puntos.
e) A viabilidade do proxecto (cobertura acreditada do financiamento, distribución, plan de comercialización e amortización, etc...): 15 puntos.
f) A porcentaxe de participación de responsables de equipos técnico-artísticos ou empresas de servizos galegas e a contribución ao fomento do emprego no sector audiovisual en Galicia, segundo o anexo III: 20 puntos.
g) Historial creativo e potencial da produtora para levar adiante o proxecto: 10 puntos.
h) Historial do equipo técnico-artístico principal: 10 puntos.
Artigo 10º.-Contía das subvencións.
En ningún caso o importe das subvencións concedidas poderá ser de tal contía que, illadamente ou en concorrencia coas concedidas a través doutras administracións, entes públicos ou privados, nacionais ou internacionais, supere o custo do importe subvencionable, ou se é o caso, a porcentaxe máxima do investimento subvencionable legalmente establecido. Considérase importe subvencionable imputable ao proxecto, o denominado custo de realización ou custo de negativo, que estará integrado pola suma dos gastos necesarios para a produción, ata a obtención da primeira copia estándar, excluídos impostos, gardando proporcionalidade coa cota de coprodución do solicitante.
A subvención pode acadar, con carácter xeral, un tope máximo en función da excepcionalidade do proxecto, e as porcentaxes do importe subvencionable que se relacionan a continuación:
a) Proxectos de produción ou coprodución maioritaria galega.
1. Proxectos de longametraxes de ficción:
1.1. Longametraxe de ficción: ata o 20% do importe subvencionable cun máximo de 300.000 A.
1.2. Ópera prima ou segunda longametraxe: ata o 30% do importe subvencionable cun máximo de 325.000 A.
1.3. Película para TV: ata o 20% do importe subvencionable cun máximo de 125.000 A.
1.4. Longametraxe de animación: ata o vinte por cento do importe subvencionable, cun máximo de 400.000 A.
A gravación-rodaxe de películas de TV ou longamentraxes gravadas en lingua orixinal en galego terán unha axuda complementaria de 20.000 A.
2. Proxectos de documentais:
2.1. Documentais de creación: ata o 30% do importe subvencionable cun máximo de 60.000 A.
2.2. Documentais de difusión cultural: ata o trinta por cento do importe subvencionable cun máximo 60.000 A.
3. Capítulos piloto de series de animación: ata o 30% do importe subvencionable, cun máximo de 50.000 A.
4. Proxectos interactivos: ata o 30% do importe subvencionable.
b) Proxectos de coprodución minoritaria galega.
Todos os proxectos de coprodución minoritaria poden acadar ata o 30% da achega de capital galego cun máximo de 200.000 A. Na atribución de recursos ás coproducións minoritarias terase en conta a proporcionalidade efectiva de utilización de profesionais e empresas galegas coa participación do capital
galego, podendo variar o tope máximo en función do interese estratéxico e a relevancia do proxecto para o desenvolvemento da industria audiovisual galega.
Artigo 11º.-Resolución.
Para os efectos establecidos no artigo 42.2º da Lei 30/1992, do 26 de novembro, de réxime xurídico das administracións públicas e do procedemento administrativo común, o prazo máximo para resolver as solicitudes correspondentes aos proxectos especificados nesta orde será de tres meses, contados a partir do día seguinte á publicación desta convocatoria. De non notificarse resolución favorable neste prazo, entenderase desestimada a petición correspondente, podendo interpoñer no prazo dun mes, con carácter potestativo, recurso de reposición perante a conselleira de Cultura e Deporte, previo ao recurso contencioso-administrativo ante o órgano xurisdicional competente, na forma e no prazo previsto no artigo 46 da Lei 29/1998, do 13 de xullo, reguladora da xurisdición contencioso-administrativa.
Artigo 12º.-Prazo de aceptación.
Notificada a resolución de subvención, os/as beneficiarios/as deberán manifestar por escrito a súa aceptación, comprometéndose a executar os proxectos subvencionados no prazo e condicións establecidas. Para a aceptación deberá empregar o modelo que figura como anexo II desta orde.
De non recibirse a aceptación no prazo de dez días naturais a partir da notificación, entenderase que o/a beneficiario/a renuncia á subvención concedida e procederase, sen máis trámite, ao arquivo do expediente.
Artigo 13º.-Pagamento da subvención.
A) Subvencións anuais.
1. Ata o 40% da subvención poderá facerse efectiva a partir da notificación e aceptación da concesión. Para recibir o primeiro libramento deberá presentar:
a) Declaración asinada de aceptación da subvención.
b) Documentos acreditativos do Plan financeiro definitivo.
c) Documento acreditativo do establecemento da garantía, segundo o punto 3º desde artigo.
d) Certificados orixinais e actuais que acrediten estar ao día nas súas obrigas coa Seguridade Social, de non ter pendente de pagamento ningunha débeda, por ningún concepto, coa Administración da Comunidade Autónoma de Galicia e de estar ao día nas súas obrigas tributarias estatais. As ditas certificacións expediranse para os efectos de subvención.
e) Declaración asinada do conxunto de subvencións obtidas e/ou solicitadas para o mesmo proxecto en calquera outra Administración, organismo ou ente público ou privado. No caso de ser beneficiario/a dalgunha axuda ou subvención para a mesma actuación, deberá presentarse a documentación necesaria
para a súa valoración para os efectos da súa concorrencia coa subvención concedida.
f) Certificación orixinal expedida pola entidade bancaria da titularidade da conta onde se debe realizar o pagamento, na que conste: ordinal bancario, código de banco, código da sucursal e código da conta corrente.
2. Ata o 60% restante farase efectivo á finalización da obra audiovisual e tras cumprir os requisitos enumerados no artigo 14º, coa data límite do 30 de novembro do 2006.
3. Garantías que hai que presentar: de conformidade co establecido no artigo 17 do Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia, será obrigatoria a prestación de garantías para a expedición de anticipos que superen os 30.050,61 A.
A garantía deberá cubrir o importe dos anticipos xunto cos xuros destes calculados ao tipo de xuro legal do diñeiro vixente no momento da concesión e polo prazo que medie entre a data da solicitude e como mínimo aquela en que se cumpran dous meses do remate do prazo de xustificación.
B) Subvencións plurianuais.
1. Un anticipo de ata o 40% poderá facerse efectivo a partir da notificación e aceptación da concesión, e deberá presentarse antes do 31 de outubro de 2006:
a) Declaración asinada de aceptación da subvención.
b) Documentos acreditativos do Plan financeiro definitivo.
c) Certificados orixinais e actuais que acrediten estar ao día nas súas obrigas coa Seguridade Social, de non ter pendente de pagamento ningunha débeda, por ningún concepto, coa Administración da Comunidade Autónoma de Galicia e de estar ao día nas súas obrigas tributarias estatais. As ditas certificacións expediranse para os efectos de subvención.
d) Declaración asinada do conxunto de subvencións obtidas e/ou solicitadas para o mesmo proxecto en calquera outra Administración, organismo ou ente público ou privado. No caso de ser beneficiario/a dalgunha axuda ou subvención para a mesma actuación, deberá presentarse a documentación necesaria para a súa valoración para os efectos da súa concorrencia coa subvención concedida.
e) Certificación orixinal expedida pola entidade bancaria da titularidade da conta onde se debe realizar o pagamento, na que conste: ordinal bancario, código de banco, código da sucursal e código da conta corrente.
f) Documento acreditativo da prestación das garantías nos casos exixidos polo artigo 17 do Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia.
2. O importe restante farase efectivo na finalización da obra audiovisual e tras cumprir os requisitos enumerados no artigo 14º, remitindo a documentación requirida á Consellería de Cultura e Deporte, con anterioridade ao 30 de outubro do 2008.
3. En todo caso, poderán efectuarse pagamentos parciais nos termos previstos no artigo 16 do Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia, tras a presentación dos contratos asinados do equipo técnico-artístico principal e da presentación de convenios ou contratos de prácticas de catro alumnos de centros de formación audiovisual galegos, con especificación do centro de procedencia e das tarefas que hai que realizar durante a produción.
Artigo 14º.-Obrigas do beneficiario/a.
1. As producións subvencionadas terán que axustarse fielmente aos trazos definitorios do proxecto presentado e quedarán obrigados a destinar os fondos percibidos para o obxecto concreto para o que foron concedidos. Calquera modificación esencial no proxecto ou no equipo técnico-artístico deberá ser notificada á Consellería de Cultura e Deporte quen adoptará as medidas que considere procedentes. Asemade a Consellería de Cultura e Deporte poderá realizar as oportunas comprobacións para o control da efectiva realización e a súa adecuación ao proxecto presentado.
2. Os beneficiarios/as deberán comunicarlle á Consellería de Cultura e Deporte a data de iniciación e finalización da rodaxe ou gravación da produción subvencionada nun prazo non inferior aos quince días anteriores ou posteriores ás datas de referencia.
3. Nos equipos de produción estarán obrigados a incorporar á gravación/rodaxe a alumnos/as ou graduados/as en centros de estudos audiovisuais regrados ou universitarios de ensino audiovisual en réxime de prácticas en tres das áreas da produción audiovisual: dirección, son, fotografía, produción, posprodución ou dirección artística.
4. Nos títulos de crédito iniciais da produción deberá figurar en cartón único: «Coa subvención da Consellería de Cultura e Deporte», segundo a normativa da imaxe corporativa da Xunta de Galicia. Así mesmo en todos os materiais de promoción, distribución e publicidade, farase constar que a produción foi subvencionada pola Consellería de Cultura e Deporte.
5. Entregar dúas copias en perfecto estado no formato elixido na solicitude segundo as seguintes modalidades de produción:
-Longametraxes: 35 mm e copia en DVD.
-Documentais: 35 mm, Betacan dixital ou DVC Pro 50, segundo proxecto e copia en DVD.
-Películas para TV e capítulos piloto de series de animación: Betacan dixital e copia en DVD.
-Contidos interactivos: CD-Rom ou DVD-Rom.
As copias entregadas quedarán depositadas na Consellería de Cultura e Deporte, para a súa conservación e uso con fins culturais e de promoción do audiovisual galego.
6. Acreditación do custo final realizada por auditores inscritos no Rexistro Oficial de Auditores de Contas efectuado conforme as normas de procedemento previstas na lexislación vixente en materia de auditorías. A xustificación do cumprimento das condicións impostas e a consecución dos obxectivos previstos no acto de concesións das subvencións revestirá a forma de conta xustificativa do gasto realizado. A rendición de conta xustificativa constitúe un acto obrigatorio do beneficiario na que se debe incluír, baixo responsabilidade do declarante, os xustificantes de gasto ou calquera documento con validez xurídica que permitan acreditar o cumprimento da subvención pública. A conta deberá incluír declaración das actividades realizadas que foron financiadas coa subvención e o seu custo, co desagregamento de cada un dos gastos incorridos. Esta auditoría deberá certificar ademais o grao de gasto correspondente a traballos efectuados por persoas físicas ou xurídicas domiciliadas ou con sede
permanente en Galicia. A acreditación realizarase conforme os termos establecidos no artigo 15º e segundo a Resolución do 5 de abril de 1999 sobre auditoría e custo das películas (BOE do 28 de abril).
7. Autorizar expresamente a Consellería de Cultura e Deporte para que utilice a produción subvencionada nas súas actividades de promoción.
8. De igual maneira, o/a beneficiario/a estará obrigado a facilitar toda a información que lle sexa requirida pola Consellería de Cultura e Deporte, a Intervención Xeral da Comunidade Autónoma, o Tribunal de Contas e o Consello de Contas, no exercicio das súas funcións de fiscalización e control do destino das subvencións.
Artigo 15º.-Reintegro.
Procederá o reintegro, total ou parcial da subvención concedida e dos xuros de mora que se teña dereito a percibir desde o momento do seu pagamento ata a data na que se acorde a procedencia do reintegro nos supostos previstos no artigo 78.10º do texto refundido da Lei de réxime financeiro e orzamentario de Galicia aprobado polo Decreto lexislativo 1/1999, do 7 de outubro.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 12 de maio de 2006.
Ánxela Bugallo Rodríguez
Conselleira de Cultura e Deporte
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA